Ensjø stasjon

Ensjø stasjon er en t-banestasjon på Lambertseterbanen, Østensjøbanen og Furusetbanen beliggende på Ensjø i Oslo, mellom Vålerenga, Tøyen og Helsfyr. Dette er nærmeste stasjon til «Bilbyen på Ensjø». Stasjonsområdet er det eneste strekket som ikke ligger i tunnel mellom Majorstua stasjon og Brynseng stasjon. En oppgradering av stasjonen startet sommeren 2012. Stasjonen ble gjenåpnet helt 4. juni 2013, og trafikken har økt kraftig.

Jernbanestasjon?
Grunnet usentral beliggenhet og lav trafikk, ble det i 2007 foreslått fra byrådet i Oslo og Oslo Sporveier å legge ned Tøyen jernbanestasjon, og samle jernbane og T-bane ved en ny kollektivterminal ved Ensjø stasjon. Dette har blitt gjentatt fra Ruters side i deres strategiplaner i alle følgende år.

Jernbaneverket skrev i 2012: 

Ved Ensjø vil man kunne få kort overgang til Ensjø T-banestasjon, området er også under utvikling med nye arbeidsplasser og boliger. Å flytte Tøyen til Ensjø vil være et viktig tiltak for reisende på Gjøvikbanen og for utvikling av Ensjø-området. Et grovt anslag av kostnadene ved å flytte Tøyen st. til Ensjø er vurdert til 30-40 millioner.

Da Dagsavisen sommeren 2017 tok opp saken overfor Bane NOR, svarte de på SMS: «Hei! Vi har ikke planer om å flytte Tøyen stasjon/holdeplass til Ensjø, mvh Bane NOR Eiendom». I november vedtok bystyret å be Jernbanedirektoratet vurderer konsekvensene av å flytte Tøyen stasjon til Ensjø.

Referanser

Galleri

Eksterne lenker 

Furusetbanen
Lambertseterbanen
Østensjøbanen
Jernbanestasjoner åpnet i 1966 i Norge
Ensjø
T-banestasjoner i Oslo